16.6.2023
MT
Il-Ġurnal Uffiċjali tal-Unjoni Ewropea
C 214/17 L-Erbgħa 18 ta’ Jannar 2023
C. billi l-logħob vidjo għandu valur kreattiv uniku meta mqabbel mal-programmi tal-kompjuter, rikonoxxut mill-Qorti tal-Ġustizzja tal-UE (17), u huwa protett mid-Direttiva 2009/24/KE (18) dwar il-protezzjoni legali tal-programmi tal-kompjuter u mid-Direttiva 2001/29/KE (19) dwar l-armonizzazzjoni ta' ċerti aspetti ta' drittijiet tal-awtur u drittijiet relatati fis-soċjetà tal-informazzjoni, li fuqu bbażata l-katina tal-valur;
D. billi minkejja r-rwol ċentrali tiegħu fl-ekosistema kulturali u kreattiva Ewropea, is-settur tal-logħob vidjo online għadu traskurat minn dawk li jfasslu l-politika meta mqabbel ma' industriji oħra tal-media, speċjalment dik tal-films u l-prodotti awdjoviżivi oħra, li ġeneralment jirċievu aktar finanzjament u jintużaw bħala mudell biex isawru r-regolamentazzjoni u l-politiki dwar il-logħob vidjo, approċċ li ma jikkunsidrax id-differenzi bejniethom;
E. billi l-industrija Ewropea tal-logħob vidjo hija magħmula prinċipalment minn intrapriżi żgħar u ta' daqs medju (SMEs) u negozji ġodda, li għandhom rwol importanti fl-innovazzjoni u t-tkabbir ta' dan is-settur (20);
F. billi l-industrija tal-logħob vidjo għandha katina tal-valur kompluta, imsejsa fuq l-innovazzjoni u l-kreattività, li tgħaqqad flimkien firxa kbira ta' kompetenzi u għarfien espert; billi l-iżviluppi teknoloġiċi fis-settur tal-logħob vidjo online qed isiru dejjem aktar importanti u qed jinfirxu għal setturi u industriji oħra bħall-kostruzzjoni, id-disinn, il-bejgħ bl-imnut, l-edukazzjoni, il-marketing, ir-realtà virtwali/awmentata u x-xiri online;
G. billi wħud mill-kumpaniji fis-settur jużaw kontenut maħluq minn minorenni u tfal żgħar; billi għandhom jiġu stabbiliti miżuri biex il-minorenni u t-tfal żgħar jiġu protetti milli jiġu sfruttati kummerċjalment bħala dawk li joħolqu kontenut tal-logħob online (21);
H. billi l-logħob vidjo huwa wieħed mill-aktar forom ta' divertiment popolari fl-Ewropa, flimkien ma' attivitajiet oħra ta' divertiment, hekk kif studju tal-Ewrobarometru mill-2019 sab li 27 % tal-Ewropej jilagħbu logħob online tal-inqas darba fix-xahar meta mqabbel ma' 48 % li jisimgħu l-mużika b'servizz tal-istreaming u 47 % li jaraw films jew programmi televiżivi fuq pjattaformi online;
I.
billi l-funzjonament tal-logħob online jiddependi fuq il-konnettività sabiex l-esperjenza waqt il-logħob tkun stabbli u ta' kwalità għolja; billi l-livell ta' sodisfazzjon tal-Ewropej fir-rigward tal-veloċitajiet ta' upload u download tal-konnessjonijiet tal-internet tagħhom ivarja madwar l-Ewropa, u jaqbeż 90 % f'xi Stati Membri mentri jilħaq livell baxx sa 65 % f'oħrajn (22); billi f'żoni rurali, in-nuqqas ta' sodisfazzjon bil-konnettività tal-internet huwa 30 % ogħla milli fiż-żoni urbani;
J.
billi l-logħob vidjo online jista' jintlagħab fuq ħafna apparati differenti u jista' jitgawda bl-użu ta' diversi funzjonalitajiet, għażliet ta' disinn u għodod, bħall-modalità għal diversi ġugaturi, sistemi ta' chat bil-vuċi f'ħin reali, xiri online, realtà awmentata, realtà virtwali, kontenut li jista' jitniżżel bi jew bla ħlas, abbonamenti u loot boxes li jistgħu jsawru l-esperjenza tal-logħob tal-ġugaturi; billi mhux il-logħob vidjo kollu jippermetti l-interazzjoni online ma' ġugaturi oħra; billi jeżistu strumenti ta' kontroll mill-ġenituri biex tiġi diżattivata kwalunkwe interazzjoni ma' ġugaturi oħra;
K. billi l-hekk imsejħa loot boxes fihom oġġetti każwali u huma ġeneralment aċċessibbli permezz tal-logħba jew jistgħu jitħallsu bi flus reali; billi dawn jistgħu jinbiegħu permezz ta' disinni tal-logħob, magħrufa bħala dark patterns (elementi qarrieqa), jista' jkollhom konsegwenzi psikoloġiċi u finanzjarji negattivi permezz ta' xiri mhux mixtieq jew mhux kontrollat, speċjalment għall-minorenni u t-tfal żgħar; billi hemm kawża pendenti quddiem il-qorti fin-Netherlands dwar il-miżuri li għandhom jiġu applikati għal-loot boxes; billi s-Slovakkja qed tinvestiga wkoll il-miżuri xierqa li għandha tieħu; billi dan in-nuqqas ta' approċċ armonizzat iwassal għall-frammentazzjoni tas-suq tal-logħob vidjo fl-UE;
(17) (18) (19) (20) (21) (22)
Sentenza tal-Qorti tal-Ġustizzja tat-23 ta' Jannar 2014, Nintendo Co. Ltd et vs PC Box Srl u 9Net Srl., C-355/12, ECLI:EU:C:2014:25.
Id-Direttiva 2009/24/KE tal-Parlament Ewropew u tal-Kunsill tat-23 ta' April 2009 dwar il-protezzjoni legali ta' programmi tal-kompjuter (ĠU L 111, 5.5.2009, p. 16).
Id-Direttiva 2001/29/KE tal-Parlament Ewropew u tal-Kunsill tat-22 ta' Mejju 2001 dwar l-armonizzazzjoni ta' ċerti aspetti ta' drittijiet tal-awtur u drittijiet relatati fis-soċjetà tal-informazzjoni (ĠU L 167, 22.6.2001, p. 10).
Il-Kummissjoni Ewropea, “The value of European video games society” (Il-valur tas-soċjetà Ewropea tal-logħob vidjo), 30 ta' Mejju 2022.
Parker, S., “The trouble with Roblox, the video game empire built on child labour” (L-inkwiet ma' Roblox, l-imperu tal-logħob vidjo mibni fuq it-tħaddim tat-tfal), The Guardian, 9 ta' Jannar 2022.
Kantar fuq talba tal-Kummissjoni Ewropea, “Special Eurobarometer – Report – E-Communications in the Single Market” (Ewrobarometru Speċjali – Rapport – Komunikazzjonijiet elettroniċi fis-Suq Uniku), Ġunju 2021.